રવિવારે રાજકોટથી શિરડી નાસિકના દર્શનાર્થે ગયેલો પરિવાર પરત રાજકોટ જઇ રહ્યો હતો ત્યારે સાપુતારા વઘઇ માર્ગ સ્થિત બાજ ગામ નજીક ટવેરા કાર (નં જીજે-૧૦ એફ-૯૨૩૫) માર્ગ પરથી પસાર થઇ રહી હતી તે વેળા ખેતરમાં ખેતી માટે બાળેલા આદરથી ફેલાયેલી આગમાં માર્ગ સાઇડના વૃક્ષના મૂળિયા બળી જતાં એકાએક પસાર થતી ટવેરા કાર પર તોતિંગ વૃક્ષ ધરાશાયી થતાં ટવેરાનો કચ્ચરઘાણ થવા સાથે ચાર પ્રવાસીઓનું ઘટનાસ્થળે જ પ્રાણપંખેરું ઉડી ગયું હતું જ્યારે બે પ્રવાસીને ઇજાઓ થતા અન્ય વાહનોના પ્રવાસીઓ તથા આસપાસના ગ્રામજનો દ્વારા હેમખેમ બહાર કાઢી ૧૦૮ દ્વારા વઘઇ સી. એચ. સી. ખાતે સારવાર અર્થે ખસેડાયા હતા.